המועצה הלאומית לכלכלה (ארצות הברית)

המועצה הלאומית לכלכלה (באנגלית: National Economic Council, או בקיצור NEC) היא גוף מייעץ לנשיא ארצות הברית בתחום המדיניות הכלכלית. המועצה אחראית על תיאום גיבוש המדיניות הכלכלית בין סוכנויות פדרליות שונות ומתן ניתוחים והמלצות לנשיא בנושאים כלכליים. המועצה מהווה חלק ממשרד הבית הלבן למדיניות אשר מורכב ממשרדי ייעוץ שונים. יושב הראש של ה-NEC נקרא "עוזר הנשיא לענייני מדיניות כלכלית ויושב הראש של המועצה הלאומית לכלכלה".

היסטוריה ומטרות מרכזיות 
לפני הקמת המועצה, המדיניות הכלכלית של הממשל הייתה מבוזרת בין סוכנויות ממשלתיות שונות, מה שהוביל לעיתים לחוסר עקביות ותיאום. המועצה הלאומית לכלכלה נועדה להתמודד עם אתגרים אלו, וליצור מערכת מתואמת וממוקדת לניהול המדיניות הכלכלית של ארצות הברית.

 שנות ה-60 ו-70 
בשנות ה-60, הנשיא לינדון ג'ונסון יזם לראשונה צוות מדיניות כלכלית בבית הלבן, שמטרתו הייתה לתאם ולקבוע מדיניות פנים, כולל מדיניות כלכלית. במסגרת זו מונה עוזר בכיר שתפקידו היה לארגן את הצוות ולספק מענה לצורכי המדיניות הכלכלית של הממשל.
ב-1970, הנשיא ריצ'רד ניקסון המשיך לפתח את מבנה המדיניות הכלכלית בבית הלבן, ופרסם צו נשיאותי שהקים את "המשרד לפיתוח מדיניות" (Domestic Policy Office). משרד זה שימש כמסגרת מרכזית לעיסוק בנושאי מדיניות כלכלית פנים-ארצית ולניהול תחומים אחרים במדיניות הפנים.

 שנות ה-90 
לאחר מספר עשורים של פעילות במבנים אלו, הנשיא ביל קלינטון ערך שינוי משמעותי במבנה המדיניות הכלכלית של הממשל. ב-25 בינואר 1993, באמצעות צו נשיאותי מס' 12835, הקים קלינטון את המועצה הלאומית לכלכלה (NEC) כחלק ממימוש התחייבותו בקמפיין הבחירות שלו להציב את הכלכלה בראש סדר העדיפויות. במקביל, הוא פיצל את "המשרד לפיתוח מדיניות" לשני גופים נפרדים: המועצה הלאומית לכלכלה, שתעסוק אך ורק בנושאים כלכליים, והמועצה למדיניות פנים, שתעסוק בענייני פנים שאינם כלכליים.

הקמת המועצה הלאומית לכלכלה נועדה לייעל ולרכז את תהליך קבלת ההחלטות הכלכליות בתוך הרשות המבצעת. המועצה אימצה מבנה ארגוני הדומה לזה של המועצה לביטחון לאומי (NSC), ותפקידה המרכזי היה לספק מסגרת כוללת לניתוח מדיניות כלכלית, להבטיח את עקביות המדיניות עם המטרות המוצהרות של הנשיא, ולפקח על יישום היעדים הכלכליים שהוצבו.

 שנות ה-2000 ואילך 
מאז הקמתה הייתה המועצה מעורבת בפיתוח של מגוון רחב של מדיניות כלכלית, ביניהן: תפקיד מרכזי בפיתוח תוכניות התמריץ הכלכלי שהיו הכרחיות להתאוששות הכלכלה האמריקאית לאחר המשבר הפיננסי של 2008, מעורבת בפיתוח חוק הגנת החולה וטיפול בר השגה (Affordable Care Act), תמכה במדיניות לקידום אנרגיה מתחדשת, כגון תמריצים להשקעות באנרגיה סולארית ורוח. בנוסף המועצה הייתה מעורבת בפיתוח הצעות לרפורמה במערכת המס, כגון הורדת מס החברות והעלאת מיסים על הכנסות גבוהות.
ממוזער|הנשיא ברק אובמה במהלך התדריך הכלכלי היומי בחדר הסגלגל, יחד עם סגן הנשיא ג'ו ביידן, מנהל משרד התקציב והניהול פיטר אורסג, ראש הסגל רם עמנואל וראש המועצה הלאומית לכלכלה לארי סאמרס, ינואר 2009

 תדריך כלכלי יומי לנשיא 
ב-2009 עם כניסתו לתפקיד של ברק אובמה, ביקש הנשיא מהמועצה הלאומית לכלכלה לקבל תדרוך כלכלי יומי, בדומה לתדרוך המודיעין היומי. מטרת התדרוך הייתה לספק לנשיא את המידע העדכני ביותר בנוגע לכלכלה מדי יום. בתחילה, התדרוכים התקיימו באופן קבוע בלוח הזמנים של הנשיא, אך עם הזמן הם הופסקו במתכונתם המלאה והוחלפו במסמכי תדרוך מהמועצה. וקיום פגישות אישיות וקבוצתיות עם הצוות הכלכלי ועם מומחים חיצוניים, בהתאם לצורך.

 תפקידים 
למועצה יש ארבעה תפקידים ניהוליים:

 מתן ייעוץ לנשיא בנושאי מדיניות כלכלית, הן פנים-אמריקאית והן בינלאומית.
 תיאום תהליך גיבוש המדיניות הכלכלית בין הסוכנויות השונות בממשל.
 מעקב אחר יישום יוזמות כלכליות של הממשל.
 ווידוא שההחלטות והתוכניות המתקבלות בנושאי מדיניות כלכלית עקביות ומתואמות עם המטרות המוצהרות של הנשיא, וכן מעקב אחר יישומה של האג'נדה הכלכלית של הנשיא.

המועצה משמשת כגורם מתווך בין גופים שונים, כמו מחלקת האוצר, מחלקת המסחר ו-משרד הניהול והתקציב, במטרה לשפר את שיתוף הפעולה ולמנוע כפילויות ביורוקרטיות.

מבנה 
המועצה מורכבת ממספר רב של ראשי מחלקות וסוכנויות, המאורגנים כמשרד ממשלתי המשפיע ישירות על הכלכלה הלאומית בארצות הברית. יושב ראש המועצה, בשיתוף פעולה עם הפקידות הבכירה, מתאם ומיישם את מדיניות הנשיא בתחום הכלכלה. לשם כך, עומד לרשותו צוות מומחים בתחומים שונים, בהם חקלאות, מסחר, אנרגיה, שווקים פיננסיים, מדיניות פיסקלית, בריאות, עבודה וביטוח לאומי.

 יושב ראש המועצה- המכונה גם "עוזר הנשיא למדיניות כלכלית", הוא לרוב אחד מאנשי האמון של הנשיא ובעל השפעה מכרעת על סדר העדיפויות של המועצה. תפקידו כולל ניהול הפעילות השוטפת, תיאום בין הסוכנויות השונות, קביעת סדרי עדיפויות, ודיווח ישיר לנשיא.

 סגני יושב הראש- המועצה כוללת מספר סגני יושב ראש, כאשר כל אחד מהם מופקד על תחום מסוים, כגון מדיניות פיסקלית, מדיניות מוניטרית או סחר בינלאומי. תפקידם לנהל את ועדות המשנה, ליצור קשר עם סוכנויות ממשלתיות רלוונטיות, ולהעניק ייעוץ מקצועי ליושב הראש.

 חברי המועצה- החברים במועצה הם נציגים בכירים ממשרדים ממשלתיים שונים, כגון משרד האוצר, הבנק הפדרלי, מחלקת המסחר, המועצה לייעוץ כלכלי (CEA), ומחלקת העבודה. הם מייצגים את סוכנויותיהם, תורמים מהמומחיות שלהם, ומסייעים בתיאום המדיניות בין הסוכנויות.
 הצוות המקצועי- המועצה נתמכת בצוות מקצועי הכולל כלכלנים, אנליסטים ומומחי מדיניות, המספקים ייעוץ טכני ומבצעים מחקר, ניתוח נתונים, והכנת מסמכי מדיניות. בנוסף, הצוות אחראי לתמיכה הלוגיסטית בפעילות המועצה.

 ועדות משנה- המועצה מקימה ועדות משנה המתמקדות בנושאים ייעודיים, כגון שינויי אקלים, אי-שוויון או ביטחון תזונתי. ועדות אלו פועלות להעמקת הידע ולגיבוש מדיניות ממוקדת בתחומים אלו.

 סגל 

 סגל המועצה הלאומית לכלכלה תחת ממשל דונלד טראמפ השני (נכון לינואר 2025): 
 עוזר לנשיא ומנהל המועצה הלאומית לכלכלה: קווין האסט
 סגנית עוזר לנשיא למדיניות כלכלית ולסגנית מנהל המועצה הלאומית לכלכלה: רובין קולוול
 סגן עוזר לנשיא למדיניות כלכלית וסגן מנהל המועצה הלאומית לכלכלה בינלאומית: נלס נורדקוויסט
 סגנית עוזר לנשיא למדיניות כלכלית וסגנית מנהל המועצה הלאומית לכלכלה: פייג' וילי
 עוזר מיוחד לנשיא ליחסים כלכליים בינלאומיים: אמרי קוקס
 עוזר מיוחד לנשיא למדיניות כלכלית לטכנולוגיה, תקשורת ואבטחת סייבר: ראיין באש
 עוזר מיוחד לנשיא למדיניות כלכלית בתחום מסחר, הגירה ועבודה: קייל קלינגנפיל
 עוזר מיוחד לנשיא למדיניות כלכלית בתחום מדיניות מס: אנדרו ליון
 עוזר מיוחד לנשיא למדיניות כלכלית לרגולציה פיננסית ובנקאות: ג'ף ראס
 עוזר מיוחד לנשיא למדיניות כלכלית בתחום הבריאות והסרת רגולציה: ג'ואל זינברג

 עוזרי הנשיא למדיניות כלכלית 
יו"רתחילת הכהונהסיום הכהונההנשיא בתקופתו1 רוברט רובין25 בינואר 199311 בינואר 1995ביל קלינטון2 לורה טייסון21 בפברואר 199512 בדצמבר 19963 ג'ין ספרלינג12 בדצמבר 199620 בינואר 20014 לארי לינדזי20 בינואר 200112 בדצמבר 2002ג'ורג ווקר בוש5 סטיב פרידמן12 בדצמבר 200210 בינואר 20056 אל האברד10 בינואר 200528 בנובמבר 20077 קית' הנסי28 בנובמבר 200720 בינואר 20098 לארי סאמרס20 בינואר 200931 בדצמבר 2010ברק אובמה9 ג'ין ספרלינג20 בינואר 20115 במרץ 201410 ג'ף זיינטס5 במרץ 201420 בינואר 201711 גרי כהן20 בינואר 20172 באפריל 2018דונלד טראמפ12 לורנס קדלו2 באפריל 201820 בינואר 202114קישור=המפלגה_הדמוקרטית|class=mw-file-element|22x22 פיקסלים בריאן דיז20 בינואר 202121 בפברואר 2023ג'ו ביידן15 לאל בריינרד21 בפברואר 202320 בינואר 202516 קווין האסט25 בינואר 2025מכהןדונלד טראמפ

 ראו גם 

 המועצה לניתוח כלכלי (צרפת)
 המועצה הלאומית לכלכלה (ישראל)

 לקריאה נוספת 
Sarah Rosen Wartell. "The White House: National Economic Council." In Change for America: A Progressive Blueprint for the 44th President. Edited by Mark Green and Michele Jolin, pp. 15–22. Washington: The Center for American Progress Action Fund, 2008.

קישורים חיצוניים


 http://www.whitehouse.gov/nec/ National Economic Council

 הערות שוליים 

קטגוריה:ארצות הברית: כלכלה
קטגוריה:נשיאות ארצות הברית
כלכלה